BIG เล็งควัก 105 ลบ.ปันผลระหว่างกาล 0.03 บ./หุ้น 14 พ.ค.นี้
BIG เล็งควัก 105 ลบ.ปันผลระหว่างกาล 0.03 บ./หุ้น 14 พ.ค.นี้
16 เม.ย. 2563

บริษัท บิ๊ก คาเมร่า คอร์ปอเรชั่น จํากัด (มหาชน) หรือ BIG เปิดเผยว่า ตามที่ประชุมคณะกรรมการ ครั้งที่ 1/2563 ซึ่งประชุมเมื่อวันที่ 19 กุมภาพันธ์ 2563 ได้มีมติอนุมัติกำหนดวันประชุมสามัญผู้ถือหุ้นประจำปี 2563 ในวันพุธที่ 22 เมษายน 2563 เวลา 14.00 น. ณ ห้องชาเทรียม ริเวอร์ ชั้น 1 โรงแรมชาเทรียม ริเวอร์ไซด์ ที่อยู่เลขที่ 28 ถนนเจริญกรุง ซอย 70 แขวงวัดพระยาไกร เขตบางคอแหลม กรุงเทพมหานคร 10120 ตามที่ทราบแล้วนั้น
ทั้งนี้ เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) บริษัทฯ ได้ให้ความสำคัญเกี่ยวกับแนวปฏิบัติของบริษัทจดทะเบียนในการจัดประชุมสามัญผู้ถือหุ้นประจำปี ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และบริษัทฯได้คำนึงถึงความปลอดภัยของผู้ถือหุ้นทุกท่านที่จะเข้าร่วมประชุม รวมถึงสังคมโดยรวม
ประกอบกับภาครัฐได้ขอความร่วมมือในการจัดกิจกรรมที่มีลักษณะเป็นการรวมกลุ่มของคนหมู่มาก ซึ่งอันอาจเป็นการเพิ่มความเสี่ยงในการแพร่ระบาดเชื้อโรคดังกล่าว ดังนั้น เพื่อความปลอดภัยของผู้เข้าร่วมประชุมและเพื่อลดความเสี่ยงของการแพร่ระบาดของโรคติดเชื้อไวรัสโคโรนา 2019 (COVID-19) รวมถึงเพื่อเป็นการปฏิบัติตามประกาศกรุงเทพมหานคร ที่ประชุมคณะกรรมการบริษัทฯครั้งที่ 2/2563 ซึ่งประชุมเมื่อวันที่ 16 เมษายน 2563 จึงได้พิจารณาเรื่องการเลื่อนประชุมสามัญผู้ถือหุ้นออกไป รวมถึงการพิจารณาจ่ายเงินปันผลระหว่างกาลแทนการจ่ายเงินปันผลประจำปี โดยมีมติอนุมัติดังนี้
ทั้งนี้ คณะกรรมการบริษัทจะพิจารณากำหนดวาระการประชุมและวันประชุมสามัญผู้ถือหุ้น รวมทั้งวันกำหนดรวบรวมรายชื่อผู้ถือหุ้นที่มีสิทธิในการเข้าร่วมประชุมผู้ถือหุ้นประจำปี 2563 (Record Date) ขึ้นใหม่ในเวลาที่เหมาะสม เมื่อสถานการณ์คลี่คลาย โดยบริษัทฯ จะแจ้งให้ผู้ถือหุ้นทราบต่อไป
ทั้งนี้ การจ่ายเงินปันผลให้แก่ผู้ถือหุ้นที่มีสิทธิรับเงินปันผลแก่ผู้ถือหุ้นที่มีชื่อปรากฏอยู่ในสมุดทะเบียนผู้ถือหุ้น ณ วันกำหนดรายชื่อผู้ถือหุ้นที่มีสิทธิรับเงินปันผล (Record Date) ในวันที่ 5 พฤษภาคม 2563 และกำหนดจ่ายเงินปันผลในวันที่ 14 พฤษภาคม 2563 ซึ่งเป็นวันกำหนดสิทธิและวันจ่ายเงินปันผลเดิมตามมติคณะกรรมการ ครั้งที่ 1/2563 เมื่อวันที่ 19 กุมภาพันธ์ 2563 ซึ่งเคยแจ้งผู้ถือหุ้นไว้แล้วนั้น คณะกรรมการพิจารณาจ่ายเงินปันผลระหว่างกาลแทนการจ่ายเงินปันผลจากผลกําไรของบริษัท ณ วันที่ 31 ธันวาคม 2562 ตามที่จะเสนอให้ที่ประชุมผู้ถือหุ้นพิจารณาอนุมัตินั้น เป็นไปเพื่อลดผลกระทบที่อาจเกิดขึ้นจากการเลื่อนประชุมสามัญผู้ถือหุ้นของบริษัทฯออกไปก่อนโดยไม่มีกำหนด
ดังนั้น คณะกรรมการบริษัทจะไม่มีการนําเสนอการจ่ายเงินปันผลประจำปี 2562 อีก และคณะกรรมการบริษัทจะนําเรื่องการจ่ายเงินปันผลระหว่างกาลดังกล่าวข้างต้น เสนอต่อที่ประชุมผู้ถือหุ้นให้รับทราบในการประชุมสามัญผู้ถือหุ้นประจำปีในครั้งถัดไป